Microsoft 365  ·  Prompts de Copilot per al PowerPoint
CHEAT SHEET
Prompts de Copilot
per al PowerPoint
18 prompts per copiar i enganxar
Crear · Estructurar · Depurar · Disseny · Notes · Traduir · Revisió

	Camp
	Detall

	Curs
	Microsoft 365 — La productivitat i la col·laboració al següent nivell

	Document
	Cheat Sheet — Prompts de Copilot per al PowerPoint

	Client
	Barcelona Activa

	Impartit per
	Aubay Consultoria IT

	Requisit
	Llicència de Microsoft 365 Copilot (Premium)

	Complementa
	Manual de PowerPoint

	Idioma
	Català


Els 18 prompts
	#
	Prompt
	Bloc

	1
	Crear una presentació des de zero
	Crear

	2
	Crear una presentació a partir d'un document
	Crear

	3
	Afegir una diapositiva a una presentació existent
	Crear

	4
	Proposar l'estructura abans de crear res
	Estructurar

	5
	Afegir una agenda i tancar el cercle
	Estructurar

	6
	Reordenar el discurs
	Estructurar

	7
	Reduir el text d'una diapositiva
	Depurar

	8
	Convertir un paràgraf en missatge
	Depurar

	9
	Revisar tota la presentació
	Depurar

	10
	Demanar idees de disseny
	Disseny

	11
	Generar una imatge per a una diapositiva
	Disseny

	12
	Mantenir-se dins de la plantilla corporativa
	Disseny

	13
	Generar notes de l'orador
	Notes

	14
	Preparar les preguntes difícils
	Notes

	15
	Ajustar la presentació al temps
	Notes

	16
	Traduir la presentació
	Traduir

	17
	Resumir una presentació que t'han passat
	Traduir

	18
	Diagnòstic de la teva presentació
	Revisió


Com fer servir aquest document
Divuit prompts per fer servir Copilot amb el PowerPoint. Estan escrits per copiar i enganxar: substitueix el que hi ha entre claudàtors i envia'ls.
	On escriure'ls
	Per a què

	El panell de Copilot
	El botó de la pestanya Inici. És on treballaràs sempre

	Mode agent
	Per crear presentacions: et fa preguntes i et proposa l'esquema

	El Dissenyador
	Per a idees de disseny sobre una diapositiva concreta

	m365.cloud.microsoft/chat
	Per treballar amb diverses presentacions alhora



	La regla d'or del PowerPoint amb Copilot: Demana-li SEMPRE l'esquema abans que les diapositives. El mode agent et pregunta pel públic i l'estil i et proposa una estructura que pots corregir. Acceptar la primera estructura sense mirar-la és com deixar que el fuster decideixi on van les habitacions.



	Consell d'ús: Una presentació es jutja per l'estructura i pel missatge, no pel disseny. Els prompts dels blocs Estructurar i Depurar valen més que els de Disseny, encara que siguin els menys vistosos.



	CREAR
Del full en blanc a un esborrany amb estructura



	1
	Crear una presentació des de zero
Al panell de Copilot, en mode agent


	Crea una presentació sobre [TEMA].

Context:
- Públic: [QUI HO ESCOLTARÀ I QUÈ EN SAP DEL TEMA]
- Durada: [NOMBRE] minuts
- Objectiu: [QUÈ VULL QUE FACIN O PENSIN EN SORTIR]
- To: [FORMAL / DIVULGATIU / COMERCIAL]

Primer mostra'm només l'esquema, amb el títol de cada diapositiva
i una frase del que hi anirà. No creïs les diapositives encara.


Quan: Sempre que comencis una presentació nova. L'última línia és la que marca la diferència.
Què esperar: Un esquema per revisar. Corregir l'estructura ara costa un minut; corregir-la amb vint diapositives fetes costa una tarda.

	2
	Crear una presentació a partir d'un document
Al panell de Copilot, referenciant el fitxer


	Crea una presentació a partir del fitxer /[NOM DEL DOCUMENT].

Vull:
- Un màxim de [NOMBRE] diapositives
- Que cada diapositiva tingui un sol missatge
- Que facis servir la terminologia del document, no una de genèrica
- Que marquis amb [PENDENT] el que no puguis treure del document


Quan: Quan ja tens l'informe escrit i la presentació n'ha de ser el resum.
Què esperar: Un esborrany amb el vostre vocabulari. Funciona millor amb documents de Word de menys de 24 MB.

	3
	Afegir una diapositiva a una presentació existent
Al panell de Copilot, amb la presentació oberta


	Afegeix una diapositiva després de la [NÚMERO] que tracti [TEMA].

Condicions:
- Fes servir el mateix disseny i to que la resta de la presentació
- Un màxim de [NOMBRE] punts
- Que enllaci amb el que diu la diapositiva anterior

Digue'm també si creus que aquest contingut encaixa millor en un altre punt.


Quan: Quan revisant la presentació detectes que falta un pas del raonament.
Què esperar: Una diapositiva integrada. La darrera línia sovint et diu que l'has de posar en un altre lloc.


	ESTRUCTURAR
L'ordre del discurs, abans que el disseny



	4
	Proposar l'estructura abans de crear res
Al panell de Copilot o al xat


	He de presentar [TEMA] davant de [PÚBLIC] durant [NOMBRE] minuts.

Proposa'm TRES estructures diferents per explicar-ho:
- Una orientada a convèncer
- Una orientada a informar
- Una orientada a què prenguin una decisió

Per a cadascuna, digue'm quantes diapositives tindria i quin és el risc.


Quan: Abans d'obrir el PowerPoint. La majoria de presentacions dolentes ho són per l'ordre, no pel disseny.
Què esperar: Tres camins amb els seus riscos. Tria un i descarta els altres conscientment.

	5
	Afegir una agenda i tancar el cercle
Al panell de Copilot, amb la presentació acabada


	A partir del contingut d'aquesta presentació:
- Crea una diapositiva d'agenda amb els blocs principals
- Crea una diapositiva de tancament amb les conclusions
- Proposa'm una diapositiva de pròxims passos amb accions concretes

L'agenda ha de tenir un màxim de cinc punts.
Les conclusions han de respondre el que promet l'agenda.


Quan: Al final, quan ja saps què has explicat de veritat.
Què esperar: Les tres diapositives que més s'obliden. Fer l'agenda al final garanteix que coincideixi amb el contingut real.

	6
	Reordenar el discurs
Al panell de Copilot


	Revisa l'ordre d'aquesta presentació.

Digue'm:
- Si el fil del raonament s'entén de principi a fi
- Quines diapositives estan fora de lloc i on haurien d'anar
- Si hi ha salts on falta un pas intermedi
- Quina diapositiva podria eliminar-se sense perdre res

No reordenis res: digue'm què canviaries i per què.


Quan: Quan la presentació està feta però notes que no acaba de fluir.
Què esperar: Un diagnòstic de l'ordre. La diapositiva que sobra sempre n'hi ha, i costa veure-la un mateix.


	DEPURAR EL CONTINGUT
Menys text, més missatge



	7
	Reduir el text d’una diapositiva
Al panell de Copilot, amb la diapositiva seleccionada


	Aquesta diapositiva té massa text i ningú la llegirà mentre parlo.

Redueix-la a un màxim de [30] paraules:
- Deixa un sol missatge principal al títol
- Un màxim de quatre punts, de sis paraules cadascun

El que treguis, passa-ho a les notes de l'orador en comptes d'esborrar-ho.


Quan: La diapositiva plena de text és l'error número u de qualsevol presentació.
Què esperar: Una diapositiva neta i el detall a les notes. Res es perd: canvia de lloc.

	8
	Convertir un paràgraf en missatge
Al panell de Copilot


	Converteix aquest text en una diapositiva:
[ENGANXA AQUÍ EL PARÀGRAF]

Vull:
- Un títol que sigui la CONCLUSIÓ, no el tema
- Tres punts com a màxim que la sostinguin
- Una proposta de com visualitzar-ho, si escau

Digue'm quina és la idea que hauria de quedar si només recorden una cosa.


Quan: Quan passes d'un informe a una presentació i el text no es deixa resumir.
Què esperar: Un títol que afirma alguna cosa. «Resultats del trimestre» no diu res; «Les vendes creixen un 12% pel canal online» sí.

	9
	Revisar tota la presentació
Al panell de Copilot, amb la presentació acabada


	Revisa aquesta presentació abans que la presenti davant de [PÚBLIC].

Digue'm:
- Quines diapositives tenen massa text
- Quins títols no diuen res concret
- On hi ha informació repetida
- Si el missatge principal s'entén amb les cinc primeres diapositives

No canviïs res: dona'm la llista amb el número de cada diapositiva.


Quan: L'últim pas abans de donar-la per bona.
Què esperar: Una llista per número. Amb això pots decidir tu què corregeixes i què deixes.


	DISSENY
Que es vegi bé sense sortir de la plantilla



	10
	Demanar idees de disseny
Al Dissenyador, o al panell de Copilot


	Proposa'm maneres de visualitzar el contingut d'aquesta diapositiva.

Vull alternatives que:
- Respectin els colors i les tipografies de la plantilla
- Substitueixin text per un esquema quan tingui sentit
- Funcionin si es projecta en una sala gran

Explica'm per a cada proposta què guanya respecte a com està ara.


Quan: Amb diapositives denses que no saps com alleugerir.
Què esperar: Alternatives justificades. L'explicació del que guanyes és el que et forma l'ull per a la propera.

	11
	Generar una imatge per a una diapositiva
Al panell de Copilot


	Genera una imatge per il·lustrar [CONCEPTE].

Vull:
- Estil: [IL·LUSTRACIÓ PLANA / FOTOGRÀFIC / ESQUEMÀTIC]
- Orientació: [HORITZONTAL / VERTICAL]
- Sense text dins de la imatge
- Colors coherents amb [PALETA DE LA PLANTILLA]

Ha de ser un concepte genèric, no una persona real ni una marca concreta.


Quan: Per a portades i separadors, quan no tens banc d'imatges.
Què esperar: Una imatge inserible. Comprova la política interna sobre imatges generades amb IA abans de fer-la servir amb clients.

	12
	Mantenir-se dins de la plantilla corporativa
Al panell de Copilot, amb el Brand Kit seleccionat


	Revisa aquesta presentació i digue'm on se surt de la plantilla:
- Textos fora dels marcadors de posició del disseny
- Colors o tipografies que no són els del tema
- Diapositives amb un disseny que no existeix al patró

Per a cadascuna, digue'm quin disseny del patró hauria de fer servir.
Dona'm la llista pel número de diapositiva.


Quan: Abans d'enviar res a un client, o quan la presentació l'han tocat diverses persones.
Què esperar: Una auditoria de coherència. És la revisió que ningú fa i que més es nota quan falta.


	NOTES I ORATÒRIA
Preparar-te tu, no només les diapositives



	13
	Generar notes de l'orador
Al panell de Copilot


	Escriu les notes de l'orador per a aquesta presentació.

Per a cada diapositiva:
- Què he de dir, en tres o quatre frases
- La transició cap a la diapositiva següent
- Una xifra o exemple concret que doni suport al que dic

Escriu-les per ser dites en veu alta, no per ser llegides.
No repeteixis literalment el que ja es veu a la diapositiva.


Quan: El pas que més gent es salta i el que més millora la presentació el dia D.
Què esperar: Notes parlables. L'última instrucció és clau: unes notes que repeteixen la diapositiva no serveixen de res.

	14
	Preparar les preguntes difícils
Al panell de Copilot o al xat


	Actua com a [PERFIL DEL PÚBLIC: client escèptic / direcció financera / comitè tècnic].

Després de veure aquesta presentació, fes-me les CINC preguntes
més incòmodes que em podries fer.

Per a cadascuna, digue'm:
- Per què la faria
- Quin punt feble de la presentació la provoca
- Si la puc desactivar afegint alguna cosa abans


Quan: El dia abans. És l'ús de Copilot que més valor dona i que gairebé ningú fa.
Què esperar: Les preguntes que et faran de veritat. Sovint descobreixes que has d'afegir una diapositiva.

	15
	Ajustar la presentació al temps
Al panell de Copilot


	Aquesta presentació ha de durar [NOMBRE] minuts.

Digue'm:
- Quants minuts hauria de dedicar a cada bloc
- Quines diapositives puc saltar si vaig just de temps
- Quines són imprescindibles i no puc ometre

Marca'm també quines podrien passar a annex per a preguntes.


Quan: Sempre que tinguis un temps tancat, que és gairebé sempre.
Què esperar: Un pla de temps i un pla B. Saber què pots saltar et treu la pressa del damunt.


	TRADUIR I RESUMIR
Mateix contingut, un altre context



	16
	Traduir la presentació
Al panell de Copilot


	Tradueix aquesta presentació al [IDIOMA].

Condicions:
- Manté el to de l'original
- No tradueixis noms propis, marques ni noms de producte
- Vigila que el text tradueix no es desbordi dels marcadors

Tradueix també les notes de l'orador.
Marca'm els termes on hagis dubtat.


Quan: Quan la mateixa presentació ha d'anar a un públic d'un altre idioma.
Què esperar: La traducció i els dubtes. Revisa sempre com queda el text a la diapositiva: en alemany tot creix.

	17
	Resumir una presentació que t'han passat
Al panell de Copilot, amb la presentació oberta


	Resumeix aquesta presentació.

Vull saber:
- De què tracta, en tres frases
- Quin és el missatge principal i a quina diapositiva és
- Quines decisions o peticions conté
- Quines xifres i dates hi apareixen

Indica'm el número de diapositiva de cada punt.


Quan: Quan t'arriba un deck de quaranta diapositives i has d'opinar demà.
Què esperar: Un resum navegable. Amb els números pots anar directe a les tres que importen.


	REVISIÓ
Per tancar la sessió



	18
	Diagnòstic de la teva presentació
Al panell de Copilot


	Analitza com he construït aquesta presentació i digue'm:
- Nombre mitjà de paraules per diapositiva
- Quantes diapositives superen les 40 paraules
- Quants títols són descriptius i quants són conclusions
- Quantes diapositives no tenen notes de l'orador

Sigues concret amb les xifres. No em donis consells encara.
Després, digue'm UN sol hàbit que hauria de canviar a la propera.


Quan: Al final de la sessió, o sobre una presentació antiga per veure com les fas.
Què esperar: Dades del teu treball real i una recomanació única. Demanar-ne UNA evita la llista que no aplicaràs.

Què NO pot fer Copilot al PowerPoint
Aquesta llista val tant com els prompts. El PowerPoint és on Copilot té més límits que sorprenen.
	No pot...
	Però sí...

	Crear animacions ni transicions
	Proposar-te on tindrien sentit

	Reescriure text dins de formes
	Reescriure el text dels quadres de text

	Reescriure part d'un quadre de text
	Actuar sobre el quadre sencer

	Dissenyar un patró de diapositives
	Fer servir el que ja tingueu i avisar-te si te'n surts

	Assajar per tu
	Preparar-te les notes i les preguntes difícils

	Garantir xifres ni dades
	Dir-te d'on ha tret cada cosa si l'hi demanes

	Afegir context si referencies un fitxer
	Treballar amb el fitxer, i el context en un segon missatge



	Dos límits que sorprenen a classe: La reescriptura només funciona sobre quadres de text, no sobre formes, i actua sobre el quadre SENCER encara que en seleccionis una part. I quan referencies un fitxer, no pots afegir-hi més context al mateix prompt: has de fer-ho en un segon missatge.



	La regla que ho resumeix: Copilot al PowerPoint és bo generant contingut i estructura, i limitat amb el disseny fi i amb l'animació. Deixa-li l'esborrany i el text; queda't tu la part visual i el relat.


Cinc consells per escriure millors prompts
	Consell
	Per què funciona

	Demana l’esquema primer
	«No creïs les diapositives encara» és la instrucció més rendible

	Digues públic, durada i objectiu
	Canvien completament el resultat respecte a no dir res

	Posa-hi límits numèrics
	«Màxim 30 paraules», «quatre punts», «deu diapositives»

	Demana el número de diapositiva
	Et permet anar directe i verificar

	Passa el que treguis a les notes
	«No ho esborris: passa-ho a les notes de l'orador»



	I el més important: Una presentació generada per Copilot és un esborrany, mai el producte final. El valor no és estalviar-te fer-la: és arribar al primer esborrany en dos minuts per poder dedicar el temps a pensar el missatge.



	Sobre aquest document: Complementa el manual de PowerPoint. Aubay Consultoria IT — Barcelona — 2026.

